《春雪》
宋代·陈渊

阴风度严切，密雪纷如雾。虚窗觉逾明，腊纸粘飞絮。

文书不挂眼，对榻聊箕踞。春愁暗乘人，匆匆出非虑。

门前亦有酒，官禁不可酤。永怀傲江湖，何当脱羁馵。

作者简介：（?—1145）宋南剑州沙县人，字知默，世称默堂先生。初名渐，字几叟。早年从学二程，后师杨时。时以其深识圣贤旨趣，妻以女。高宗绍兴五年，以廖刚等言，充枢密院编修官。七年以胡安国荐，赐进士出身。九年除监察御史，寻迁右正言，入对论恩惠太滥。言秦桧亲党郑亿年有从贼之丑，为桧所恶。主管台州崇道观。有《墨堂集》。